ด่วน! “ชัยวุฒิ” ลาออก “พลังประชารัฐ” ส้มหล่น “น้องวิรัช” เสียบ ส.ส. แทน
ด่วน! "ชัยวุฒิ ธนาคมานุสรณ์” ยื่นใบลาออก “ส.ส.พลังประชารัฐ” มีผลวันที่ 25 พ.ย.65 ดัน “วลัยพร รัตนเศรษฐ” น้องสาว “วิรัช รัตนเศรษฐ” เสียบตำแหน่ง ส.ส. แทน
ด่วน! "ชัยวุฒิ ธนาคมานุสรณ์” ยื่นใบลาออก “ส.ส.พลังประชารัฐ” ส้มหล่น “วลัยพร รัตนเศรษฐ” น้องสาว “วิรัช รัตนเศรษฐ” เสียบตำแหน่ง ส.ส. แทน
25 พ.ย. 2565

รายงานข่าวแจ้งว่า นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ได้ยื่นหนังสือลาออกจากการเป็น ส.ส.บัญชีรายชื่อ พรรคพลังประชารัฐ (พปชร.) โดยมีผลตั้งแต่วันนี้ ส่งผลให้นายเดชนัฐวิทย์ เตริยาภิรมย์ ลูกชายของนายบุญทรง เตริยาภิรมย์ อดีตรัฐมนตรีว่าการกระทรวงพาณิชย์ ซึ่งอยู่ลำดับที่ 28 ของพรรคพลังประชารัฐ ขึ้นดำรงตำแหน่ง ส.ส.แทน
อย่างไรก็ดีนายเดชนัฐวิทย์ เตริยาภิรมย์ ได้ลาออกจากพรรคพลังประชารัฐ ไปก่อนหน้านี้แล้ว จึงส่งผลให้ นางวลัยพร รัตนเศรษฐ ซึ่งเป็นน้องสาวของนายวิรัช รัตนเศรษฐ ส.ส.บัญชีรายชื่อ และรองหัวหน้าพลังประชารัฐ ซึ่งอยู่ลำดับที่ 29 ของพรรคพลังประชารัฐ ขึ้นมาดำรงตำแหน่ง ส.ส.แทน